|  |  |
| --- | --- |
| Description: grb.TIF | Република СeрбияАвтономна Покраїна Войводина**Покраїнски секретарият за образованє, предписаня, управу** **и национални меншини - национални заєднїци**Булевар Михайла Пупина 16, 21000 Нови СадТ: +381 21 487 4439, 487 4348; F: +381 21 487 4614 Ounz@vojvodinа.gov.rs  |
|  | ЧИСЛО: 128-451-738/2016-04 | ДАТУМ: 04.03.2016. року |

На основи члена 3. Правилнїка о додзельованю буджетних средствох Покраїнского секретарияту за образованє,предписаня, управу и национални меншини - национални заєднїци за финансованє и софинансованє набавки опреми за школи основного образованя и воспитаня и за школи штреднього образованя на териториї Автономней Покраїни Войводини («Службени новини АПВ», число 16/15), а у вязи зоз Покраїнску скупштинску одлуку о буджету Автономней Покраїни Войводини за 2016. рок («Службени новини АПВ», число 54/15),

Покраїнски секретарият за образованє, предписаня, управу и национални меншини - национални заєднїци (у дальшим тексту: Секретарият), розписує

**КОНКУРС**

**ЗА ФИНАНСОВАНЄ И СОФИНАНСОВАНЄ НАБАВКИ ОПРЕМИ ЗА ШКОЛИ ОСНОВНОГО ОБРАЗОВАНЯ И ВОСПИТАНЯ И ШКОЛИ ШТРЕДНЬОГО ОБРАЗОВАНЯ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ ЗА 2016. РОК**

 Конкурс ше розписує на суму средствох яки обезпечени зоз Покраїнску скупштинску одлуку о буджету Автономней Покраїни Войводини за 2016. рок («Службени новини АПВ», число 54/15) и то: за финансованє и софинансованє набавки опреми за школи основного образованя и воспитаня на териториї Автономней Покраїни Войводини у суми **29.000.000,00 динари** и за финансованє и софинансованє набавки опреми за школи штреднього образованя на териториї Автономней Покраїни Войводини у суми **14.408.774,00 динари**.

Реализацию финансийних обовязкох ше будзе вивершовац у складзе з ликвиднима можлївосцами буджету Автономней Покраїни Войводини за 2016. рок.

**УСЛОВИЯ КОНКУРСУ**

*1. Подношителє вимаганьох*

Хаснователє хтори маю право участвовац у розподзельованю средствох то школи за основне образованє и воспитанє и школи за штреднє образованє на териториї Автономней Покраїни Войводини чий снователь Република Сербия, АП Войводина и єдинка локалней самоуправи.

Хаснователь може конкуровац найвецей до 1.000.000,00 динари.

Хаснователь длужен при набавки опреми поступац у складзе з одредбами Закона о явних набавкох («Службени глашнїк РС», число 124/12, 14/15 и 68/2015).

*2. Критериюми за розподзельованє средствох*

Критериюми за розподзельованє средствох по Правилнїку о додзельованю буджетних средствохПокраїнского секретарияту за образованє, предписаня, управу и национални меншини – национални заєднїци за финансованє и софинансованє набавки опреми за школи основного образованя и воспитаня и школи штреднього образованя на териториї Автономней Покраїни Войводини шлїдуюци:

1. значносц планованого укладаня до опреми пре дзвиганє квалитету и модернизацию виводзеня настави,
2. нєобходносц опреми за орґанизованє настави,
3. значносц опреми за звекшанє безпечносци школярох у школох,
4. число школярох у школи – число остатнїх хасновательох,
5. ступень розвитосци єдинки локалней самоуправи на чиєй ше териториї находзи установа образованя и воспитаня,
6. винїмкове значенє дзепоєдних штреднїх школох за гражданох хтори жию на териториї АП Войводини (школи одредзени з Одлуку о одредзованю штреднїх школох од винїмкового значеня за Автономну Покраїну Войводину од 20. децембра 2005. року),
7. постоянє других жридлох финансованя набавки опреми,
8. успишна реализация додзелєних средствох з буджету АП Войводини у предходних рокох зоз дорученим звитом и доказами о наменковим и законїтим хаснованю буджетних средствох,
9. набавка опреми хтору преважно мож реализовац у чечуцим буджетним року и
10. висина и реалносц вимаганих средствох за набавку опреми.

**СПОСОБ ПОДНОШЕНЯ ВИМАГАНЯ**

 Вимаганя за додзельованє средствох ше подноши на єдинственим конкурсним формуларе Секретарияту (єдна установа подноши лєм єден конкурсни формулар). Комплетну конкурсну документацию мож превжац од **07. марца** **2016. року** на web адреси Секретарияту [**www.puma.vojvodina.gov.rs**](http://www.puma.vojvodina.gov.rs).

Вимаганя ше доручує по пошти на адресу: Покраїнски секретарият за образованє, предписаня, управу и национални меншини - национални заєднїци з назначеньом «За Конкурс – за финансованє и софинансованє набавки опреми за школи основного образованя и воспитаня и школи штреднього образованя на териториї АП Войводини за 2016. рок», Булевар Михайла Пупина 16, 21000 Нови Сад, або ше их подноши особнє зоз придаваньом на писарнїци покраїнских орґанох управи у Новим Садзе (у прижемю будинку Покраїнскей влади).

З прияву на конкурс, ше подноши шлїдуюцу обовязну документацию:

1) фотокопию потвердзеня о упису до судского реґистру установи образованя,

2) фотокопию потвердзеня о порцийним идентификацийним чишлє и

3) нєвязане понукнуце-предрахунок за набавку опреми (калкулация набавки опреми).

**Термин за подношенє приявох на Конкурс 31. марец 2016. року.**

Секретарият затримує право од подношителя вимаганя, по потреби, питац додатну документацию и информациї, односно за додзельованє средствох одредзиц виполнєнє потребних условийох.

**Неблагочасни або нєподполни прияви ше нє будзе розпатрац.**

Резултати Конкурса буду обявени на интернет презентациї Секретарияту.

**Заинтересовани особи додатни информациї у вязи зоз реализацию Конкурса можу достац у Секретарияту на телефон 021/ 487- 4439, 487- 4348 и 487-4614.**

Покраїнски секретар,

 Михаль Нїлаш